બેન્કના બોર્ડે બેન્કમાં સ્વીફ્‌ટ ઓપરેટીંગ એન્વાયર્ન્મેન્ટને મજબૂત કરવા અંગેની પ્રગતિની પણ સમીક્ષા કરી હતી. સીબીએસ સાથેના સ્વીફ્‌ટના ઇન્ટીગ્રેશનનો પ્રથમ તબક્કો નવા નાણાકીય વર્ષના પ્રથમ દિવસથી એટલે કે ૩ એપ્રિલ, ૨૦૧૮ના રોજથી કાર્યરત થશે. સંપૂર્ણ ઇન્ટીગ્રેશન રિઝર્વ બેન્ક ઓફ ઇન્ડિયા દ્વારા નક્કી કરવામાં આવેલી અંતિમ તારીખ ૩૦મી એપ્રિલ પહેલા પૂર્ણ કરી દેવામાં આવશે. આ ઇન્ટીગ્રેશન સફળતાપૂર્વક વિક્રમજનક સમયમાં પૂર્ણ કરવામાં આવશે કેમકે પીએનબીની આશરે ૭૦૦૦ શાખાઓમાં બેન્કની કોર બેન્કિંગ સિસ્ટમ (સીબીએસ)ને ફિનેકલ ૧૦ પર અપગ્રેડ કરી દેવામાં આવી છે. આ કામગીરી ૨૬મી જાન્યુઆરી, ૨૦૧૮ના રોજ પૂર્ણ કરી દેવામાં આવી હતી.